
Nr. 21630 din 24.10.2023
REFERAT DE APROBARE

a proiectului de hotărâre privind acordarea de mandate speciale Asociației de Dezvoltare Intercomunitară pentru Transport Public București-Ilfov
La data de 23.10.2023, Asosciația de Dezvoltare Intercomunitară pentru Transport Public București – Ilfov, prin adresa cu nr. 41544, înregistrată la Primăria comunei Cornetu, județul Ilfov sub nr. 21596/23.10.2023, ne solicită să depunem toate diligențele în vederea introducerii pe ordinea de zi a proximei ședinte de consiliu local a comunei Cornetu, județul Ilfov a proiectului de hotărâre de consiliu local, având ca obiect acordarea de mandate special Asosciației de Dezvoltare Intercomunitară pentru Transport Public București – Ilfov, în temeiul prevederilor Legii nr. 51/2006 privind serviciile publice de utilități publice, pentru:

- aprobarea Actului Adițional nr. 4 la Contractul de delegare a gestiunii serviciului public de transport local de călători în regiunea București-Ilfov nr. 5/29.07.2021, încheiat cu operatorul regional Ecotrans STCM SRL;

- aprobarea Actului Adițional nr. 4 la Contractul de delegare a gestiunii serviciului public de transport local de călători în regiunea București-Ilfov nr. 6/29.07.2021, încheiat cu operatorul regional Serviciul de Transport Voluntari SA;

- aprobarea Actului Adițional nr. 4 la Contractul de delegare a gestiunii serviciului public de transport local de călători în regiunea București-Ilfov nr. 7/29.07.2021, încheiat cu operatorul regional Societatea de Transport București STB SA;

- aprobarea Actului Adițional nr. 3 la Contractul de delegare a gestiunii serviciului public de transport local de călători în regiunea București-Ilfov nr. 8/13.05.2022, încheiat cu operatorul regional SC Regio Serv Transport SRL.
De asemenea, Asociația de Dezvoltare Intercomunitară pentru Transport Public București-Ilfov solicită aprobare din partea Consiliului local al comunei Cornetu, județul Ilfov pentru modificarea următoarelor Documente asociate: 
- Document Asociat 1 - Regulament pentru efectuarea serviciului de transport public local de persoane prin curse regulate în Municipiul București și Județul Ilfov; 
- Document Asociat 2 - Caiet de Sarcini al serviciului de transport public local de persoane prin curse regulate în Municipiul București și Județul Ilfov; 
- Document Asociat 3 - Politica Tarifară; 
- Document Asociat 5 - Programul de investiții al Operatorului; 
- Document Asociat 7 - Diferențele de tarif; 
- Document Asociat 8 - Metodologia pentru distribuția veniturilor pe Operatori, aferente Contractelor de delegare a gestiunii serviciului de transport public local de călători nr. 5/29.07.2021, 6/29.07.2021, 7/29.07.2021 și 8/13.05.2022, încheiate cu Ecotrans STCM SRL, Serviciul de Transport Voluntari SA, Societatea de Transport București STB SA, respectiv SC Regio Serv Transport SRL.
Anexat adresei se regăsește un model de document pentru redactarea hotărârii consiliului local, în care sunt și clause referitoare acordarea de mandat special Președintelui Asociației ca în numele și pe seama comunei Cornetu, județul Ilfov să semneze Actele Adiționale la Contractele de delegare a gestiunii serviciului public de transport local de călători în regiunea București-Ilfov nr., 5/29.07.2021, 6/29.07.2021, 7/29.07.2021 și 8/13.05.2022, încheiate cu operatorii regionali Ecotrans STCM SRL, Serviciul de Transport Voluntari SA, Societatea de Transport București STB S.A, respectiv SC Regio Serv Transport SRL; același mandat special, de semnare a actelor adiționale, se solicită a fi acordat Primarului comunei Cornetu, județul Ilfov, ca reprezentant al unității administrative-teritoriale. 

Având în vedere faptul că măsurile propuse au drept scop îmbunătățirea condițiilor de transport în comun pe raza județului Ilfov și că de acestea beneficiază inclusiv locuitorii din comuna Cornetu, județul Ilfov, comuna fiind membră a Asociației,

Luând în considerare și prevederile Legii nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare, în care sunt prezentate și principiile ce stau la baza organizării serviciului public de transport local şi judeţean de personae, dintre care amintim:

- utilizarea eficientă a fondurilor publice în activitatea de administrare sau executare a serviciului public de transport local şi judeţean; 

- deplasarea în condiţii de siguranţă şi de confort, inclusiv prin asigurarea de risc a mărfurilor şi a persoanelor transportate, precum şi a bunurilor acestora prin poliţe de asigurări; 

- asigurarea executării unui serviciu public de transport public suportabil în ceea ce priveşte tariful de transport;
- autonomia sau independenţa financiară a operatorilor de transport şi a transportatorilor autorizaţi; 

- susţinerea dezvoltării economice a localităţilor prin realizarea unei infrastructuri de transport moderne; 

- satisfacerea cu prioritate a nevoilor de deplasare ale populaţiei, ale personalului instituţiilor publice şi ale operatorilor economici pe teritoriul unităţilor administrativ-teritoriale prin servicii de calitate; 

- protecţia categoriilor sociale defavorizate, prin compensarea costului transportului de la bugetul local,
am formulat prezentul proiect de hotărâre, pe care îl supun dezbaterii și aprobării Consiliului local al comunei Cornetu, judeţul Ilfov.

